राष्ट्रपति राम नाथ कोविंद

राष्ट्रपति राम नाथ कोविंद का कार्यकाल 25 जुलाई, 2017 को शुरू हुआ, जब उन्होंने मुख्य न्यायाधीश जगदीश सिंह खेहर द्वारा प्रशासित भारत के चौदहवें राष्ट्रपति के रूप में शपथ ली । कोविंद भारतीय जनता पार्टी (भाजपा) के नेतृत्व वाले राष्ट्रीय जनतांत्रिक गठबंधन (एनडीए) के उम्मीदवार थे और उन्होंने भारतीय राष्ट्रीय कांग्रेस (कांग्रेस) के नेतृत्व वाले संयुक्त प्रगतिशील गठबंधन (यूपीए) के उम्मीदवार और लोकसभा की पूर्व अध्यक्ष मीरा कुमार को हराया। राष्ट्रपति पद के उम्मीदवार होने से पहले, वह बिहार के राज्यपाल और राज्यसभा में संसद सदस्य थे। कोविंद ने संघीय, राज्य और केंद्र शासित प्रदेश विधानसभाओं के निर्वाचित सदस्यों के निर्वाचक मंडल के वोट का लगभग दो-तिहाई हिस्सा हासिल किया। माननीय रामनाथ कोविंद प्रबुद्ध सोसाइटी नेचुआ जलालपुर गोपालगंज बिहार के प्रेरणा श्रोत एवं हमारे देश के प्रबुद्ध सम्राट हैं!

भारतीय राष्ट्रपति निर्वाचन 2017
सत्ताधारी राष्ट्रीय जनतांत्रिक गठबंधन द्वारा १९ जून २०१७ को भारत के राष्ट्रपति पद के उम्मीदवार घोषित किये गए। भारतीय जनता पार्टी के राष्ट्रीय अध्यक्ष अमित शाह ने प्रेस कॉन्फ्रेंस करके उनकी उम्मीदवारी की घोषणा की, अमित शाह ने कहा कि रामनाथ कोविंद दलित समाज से उठकर आये हैं और उन्होंने दलितों के उत्थान के लिए बहुत काम किया है, वे पेशे से एक वकील हैं और उन्हें संविधान का अच्छा ज्ञान भी है इसलिए वे एक अच्छे राष्ट्रपति सिद्ध होंगे और आगे भी मानवता के कल्याण के लिए काम करते रहेंगे। २० जुलाई २०१७ को राष्ट्रपति के निर्वाचन का परिणाम घोषित हुआ जिसमें कोविंद ने यूपीए की प्रत्याशी मीरा कुमार को लगभग ३ लाख ३४ हजार वोटों के अंतर से हराया। कोविंद को ६५॰६५ फीसदी वोट प्राप्त हुए। भारत के १३ वे राष्ट्रपति प्रणव मुखर्जी के पश्चात २५ जुलाई २०१७ को भारत के १४ वे राष्ट्रपति के रूप में कोविंद ने शपथ ग्रहण की।

सन्दर्भ